EUR-Lex - 61998B0148 - DA
Avis juridique important
|
61998B0148
Kendelse afsagt af Retten i Første Instans (Anden Afdeling) den 29. september 1999.
-
J.G. Evans m.fl. mod Kommissionen for De Europæiske Fællesskaber.
-
Annullationssøgsmål - Forsinkelse - Afvisning.
-
Forenede sager T-148/98 og T-162/98.
Samling af Afgørelser 1999 side II-02837
Sammendrag
Nøgleord
1 Retspleje - søgsmålsfrister - ufravigelig karakter - udløb - undskyldelig fejltagelse - begreb (EKSF-traktaten, art. 33) 2 Retspleje - krav med hensyn til argumentationen - pligt til kun at henvise til forhold, der har en konkret og udførlig karakter
Sammendrag
1 Søgsmålsfristen i annullationssøgsmål er præceptiv og ikke undergivet parternes eller retsinstansernes rådighed, da dens formål er at tilvejebringe klarhed og retssikkerhed og undgå enhver forskelsbehandling og vilkårlighed i retsplejen. En undskyldelig fejltagelse, der kan begrunde en forlængelse af den, omfatter begrebsmæssigt kun situationer, hvor der er tale om usædvanlige omstændigheder, og navnlig tilfælde, hvor den pågældende institution har udvist en adfærd, der enten i sig selv eller i afgørende omfang må antages at kunne fremkalde en vildfarelse hos en borger. 2 En part kan til støtte for sine påstande kun påberåbe sig forhold, der har en så konkret og udførlig karakter, at Retten i al fald kan anse dem for troværdige, og modparten hensigtsmæssigt bestride dem og eventuelt modbevise dem. Med dette krav til argumentationen, der vedrører faktiske oplysninger, som alene er tilgængelige for sagsøgerne, skal det undgås, at Retten træffer afgørelse vedrørende rent teoretiske forhold eller forhold, der er konstrueret alene af hensyn til den konkrete sag.